wannaphong/clean_thaiwikipedia huggingface dataset:
# เอ็กซ์แอลสเต็ป
เอกซ์แอลสเต็ป  ศิลปินกลุ่ม 3 คนกับผลงานเพลงในแนวรึทึมแอนด์บลูส์ (R&B) ที่มีแกนนำอย่าง เอ - ณัฐพงศ์ (จิตรกร) มงคลธรรม ออกผลงานอัลบั้ม "3 7 21.5" ชุดแรกและชุดเดียวในสังกัด สโตนเอ็นเตอร์เทนเมนต์ มีเพลงดังอย่าง "เหนื่อยใจ" ที่กลายเป็นเพลงฮิตตลอดกาลไปแล้วไปในปัจจุบัน

อัลบั้ม "3 7 21.5" อัลบั้มเดียวของวง XL Step เป็นแนวฮิพฮอพ และ R&B มีวงผิวดำจากอเมริกามาร่วมแจมร้องแร็พด้วย ชื่อวง AOC คุณภาพของงานจัดว่าเข้าขั้น "ดีมาก" ทั้ง 10 เพลงถือว่าฟังได้หมด ถึงจะเป็นอัลบั้มเดียว แต่ขอบอกว่าโด่งดังไม่น้อยเลย เป็นอัลบั้มที่เพลงเร็วคึกคัก เพลงช้าก็สุดซึ้ง เพลงทั้งหมดแต่งโดยเชษฐา ยารสเอก และเอ ณัฐพงศ์ มงคลธรรม ใช้คอร์ดแปลกๆ นิดนึง แต่ฟังเข้าหูไม่เลว ไม่ว่าจะเป็น ชายในฝัน, แค่หนึ่งคืน, กุลสตรี, Shock, เคยรักฉันบ้างไหม, เหนื่อยใจ, ใช่...Angel, อย่าถามเลย, Honey (Tonights The Night) และ เพราะเธอมีฉัน 

 ผลงาน 
 อัลบั้ม "3 7 21.5" 
ในสังกัด สโตน เอนเตอร์เมนเมนต์
 ชายในฝัน  	
 แค่หนึ่งคืน
 กุลสตรี 
 Shock
 เคยรักฉันบ้างไหม
 เหนื่อยใจ
 ใช่...Angel
 อย่าถามเลย
 Honey (Tonights The Night)
 เพราะเธอมีฉัน

อ็เกซ์อแลสเต็ป
หมวดหมู่:กลุ่มดนตรีไทยในยุค 1990
หมวดหมู่:บอยแบนด์
# สถานเอกอัครราชทูตสาธารณรัฐประชาชนจีนประจำประเทศไทย
สถานเอกอัครราชทูตสาธารณรัฐประชาชนจีนประจำประเทศไทย  เป็นคณะผู้แทนทางการทูตของสาธารณรัฐประชาชนจีนประจำประเทศไทย ตั้งอยู่เลขที่ 57 ถนนรัชดาภิเษก แขวงดินแดง เขตดินแดง กรุงเทพมหานคร มีสถานกงสุลอยู่ที่จังหวัดเชียงใหม่และจังหวัดสงขลา

 ประวัติ 

ไทยและจีนเริ่มติดต่อและมีสัมพันธไมตรีต่อกันตั้งแต่สมัยราชวงศ์ฮั่นและราชวงศ์ถัง ต่อมาอาณาจักรสุโขทัยได้สถาปนาขึ้นเป็นราชธานีตรงกับช่วงปลายราชวงศ์ซ่ง ต่อราชวงศ์หยวน ได้ส่งราชทูตไปเจริญสัมพันธไมตรีกับจีนถึง 9 ครั้งระหว่าง พ.ศ. 1835 ถึง 1846 และกษัตริย์ราชวงศ์หยวนก็เคยส่งทูตมาเจริญสัมพันธไมตรีกับไทย 3 ครั้ง

ในสมัยกรุงศรีอยุธยาซึ่งตรงกับสมัยราชวงศ์หมิง พระมหากษัตริย์ไทยได้ส่งขุนนางและทูตานุทูตไปเจริญสัมพันธไมตรีกับราชวงศ์หมิงรวมทั้งสิ้น 112 ครั้ง และราชวงศ์หมิงส่งขุนนางและทูตานุทูตมาเจริญสัมพันธไมตรีกับกษัตริย์ราชวงศ์อยุธยา 19 ครั้ง นอกจากนี้ยังส่งราชทูตชื่อ เจิ้งเหอ เดินทางมาเจริญสัมพันธไมตรี 2 ครั้ง 

ไทยและจีนได้สถาปนาความสัมพันธ์ทางการทูตอย่างเป็นทางการเมื่อวันที่ 1 กรกฎาคม พ.ศ. 2518 เอกอัครราชทูตสาธารณรัฐประชาชนจีนประจำประเทศไทยคนปัจจุบันคือ หาน จื้อเฉียง

 การขอวีซ่าเข้าประเทศ 

การเดินทางเข้าสาธารณรัฐประชาชนจีน มีข้อห้าม ห้ามนำรูปภาพและเอกสารเกี่ยวกับดาไล ลามะ ติดตัวเข้าประเทศอย่างเด็ดขาด 
ในปัจจุบันวีซ่าจีนประเภทท่องเที่ยวค่อนข้างได้รับความนิยมเป็นอย่างมากสำหรับชาวไทย การทำวีซ่าจีนนั้นสามารถทำได้ด้วยตัวเอง โดยติดต่อที่สถานทูตจีน ซึ่งเอกสารที่ต้องเตรียม ได้แก่ รูปถ่าย หนังสือเดินทาง เอกสารยืนยันการจองตั๋วเครื่องบินและโรงแรม และสำเนาบัตรประชาชน

 แหล่งข้อมูลอื่น
# สิริกิติ์ (แก้ความกำกวม)
สิริกิติ์ สามารถหมายถึง
 สมเด็จพระนางเจ้าสิริกิติ์ พระบรมราชินีนาถ
 เขื่อนสิริกิติ์ 
 ศูนย์การประชุมแห่งชาติสิริกิติ์ 
 คัทลียาควีนสิริกิติ์ - กล้วยไม้ชนิดหนึ่ง
 กุหลาบควีนสิริกิติ์ 
 ดอนญ่าควีนสิริกิติ์ 
 สวนสมเด็จพระนางเจ้าสิริกิติ์ ถนนกำแพงเพชร 2 แขวงลาดยาว เขตจตุจักร กรุงเทพมหานคร
 สวนพฤกษศาสตร์สมเด็จพระนางเจ้าสิริกิติ์  ตำบลแม่แรม อำเภอแม่ริม จังหวัดเชียงใหม่
# มหาวิทยาลัยทัฟส์
มหาวิทยาลัยทัฟส์  เป็นมหาวิทยาลัยเอกชน ตั้งอยู่ที่เมือง เมดฟอร์ด บริเวณชานเมืองบอสตัน รัฐแมสซาชูเซตส์ สหรัฐอเมริกา ก่อตั้งในปี พ.ศ. 2395 (ค.ศ. 1852) โดย ชาลส์ ทัฟส์ ในชื่อ "วิทยาลัยทัฟส์" (Tufts College) โดยบริจาคที่ดินของตัวเองสร้างวิทยาลัยบริเวณวอลนัตฮิลล์จุดที่สูงสุดที่เมืองเมดฟอร์ด ต่อมาในปี พ.ศ. 2497 ได้เปลี่ยนชื่อจากวิทยาลัยมาเป็นมหาวิทยาลัย 

ในปี 2548 ทัฟส์ มีคณาจารย์ 583 คน นักศึกษาประมาณ 10,000 คน
# คลิปวิดีโอ
วิดีโอคลิป หรือ คลิปวิดีโอ คือ ไฟล์คอมพิวเตอร์ที่บรรจุเนื้อหาเป็นภาพยนตร์สั้น มักจะตัดตอนมาจากภาพยนตร์ทั้งเรื่องซึ่งมีขนาดความยาวปกติ คลิปมักจะเป็นส่วนที่สำคัญ หรือต้องการนำมาแสดง มีความขบขัน หรืออาจเป็นเรื่องความลับที่ต้องการนำมาเผยแพร่ จากต้นฉบับเดิม แหล่งของวิดีโอคลิป ได้แก่ ข่าว ข่าวกีฬา มิวสิกวิดีโอ รายการโทรทัศน์ หรือภาพยนตร์ ปัจจุบันมีการใช้วิดีโอคลิปแพร่หลาย เนื่องจากไฟล์คลิปนี้มีขนาดเล็ก สามารถส่งผ่านอีเมล หรือดาวน์โหลดจากเว็บไซต์ได้สะดวก ในประเทศตะวันตก เรียกการแพร่หลายของวิดีโอคลิปนี้ว่า วัฒนธรรมคลิป (Clip Culture)

คำคำนี้ มีความหมายกว้างๆ หมายถึง ภาพยนตร์สั้นแบบไหนก็ได้ ที่มีความยาวน้อยกว่ารายการโทรทัศน์ตามปกติ (โดยมากไม่เกิน 5-10 นาที และที่พบบ่อยที่สุดคือประมาณ 1 นาที)

จากการใช้งานอินเทอร์เน็ตความเร็วสูง ยิ่งทำให้วิดีโอคลิปเป็นที่นิยมและแพร่หลายมากขึ้นไปอีก ในต้นปี พ.ศ. 2549 ประมาณว่า มีวิดีโอคลิปให้โหลดออนไลน์นับล้านไฟล์ เว็บไซต์ยอดนิยมได้แก่ ไอฟิล์ม ยูทูบ
# ลีนึส ตูร์วัลดส์
ลีนึส เบเนดิกต์ ตูร์วัลดส์ (, ; เกิด 28 ธันวาคม พ.ศ. 2512 ที่เฮลซิงกิ) เป็นผู้สร้างลินุกซ์ (Linux kernel) แก่นกลางของระบบปฏิบัติการซอฟต์แวร์เสรี

 ประวัติ 
ตูร์วัลดส์เกิดที่เฮลซิงกิ ประเทศฟินแลนด์ เป็นบุตรของอันนาและนิลส์ และเป็นหลานของอูเลอ
# คลิป
คลิป (clip) สามารถหมายถึง
 คลิปวิดีโอ (video clip / movie clip) ไฟล์คอมพิวเตอร์ที่บรรจุเนื้อหาเป็นภาพยนตร์สั้น
 คลิปเสียง (sound clip) ไฟล์คอมพิวเตอร์ที่บรรจุเพลง หรือเสียงสนทนา หรือเสียงอื่นๆ บางส่วน
 คลิปหนีบกระดาษ หรือ ที่หนีบกระดาษ อุปกรณ์สำนักงานสำหรับเก็บเอกสารไว้รวมกัน
 คลิปหนีบผม หรือ กิ๊บหนีบผม หรือ คลิปติดผม หรือ กิ๊บติดผม หรือ ที่ติดผม

หรืออาจจะสะกดผิดจาก คิป (kip) ที่หมายถึง กิโลปอนด์
# AF
AF Af หรือ af สามารถหมายถึง
 แอร์ฟรานซ์ (Air France) สายการบินในฝรั่งเศส
 อเบอร์ครอมบี & ฟิตช์ (Abercrombie & Fitch) บริษัทเสื้อผ้าในสหรัฐอเมริกา สำนักงานใหญ่อยู่ที่รัฐโอไฮโอ
 ทรู อคาเดมี่ แฟนเทเชีย (True Academy Fantasia)
 โฟกัสอัตโนมัติ (AutoFocus)
# เมกะบิตต่อวินาที
เมกะบิตต่อวินาที  เป็นหน่วยปริมาณข้อมูลที่ใช้วัดขนาดในการส่งข้อมูลหน่วยหนึ่ง เห็นได้บ่อยบนระบบอินเทอร์เน็ต ซึ่ง 1 Mbps = 1,000 Kbps 

การส่งข้อมูลที่ความเร็วต่างๆ:
 32 kbit/s — คุณภาพโทรศัพท์วิดีโอ
 2 Mbit/s — คุณภาพวิดีโอ
 8 Mbit/s — คุณภาพดีวีดี
 55 Mbit/s — คุณภาพเอชดีทีวี
# ซีคฟรีท เฮ็ลท์
ซีคฟรีท เฮ็ลท์ หรือ ซิกกี เฮ็ลท์ (7 สิงหาคม ค.ศ. 1942 —) เคยเป็นนักฟุตบอลทีมชาติเยอรมนี เล่นในตำแหน่งกองหน้าตัวกลาง ปัจจุบันเป็นผู้ฝึกสอนฟุตบอล เคยเป็นหัวหน้าผู้ฝึกสอนฟุตบอลทีมชาติไทยชุดซีเกมส์ ครั้งที่ 23

เฮ็ลท์เคยเล่นให้กับทีมโบรุสซีอาดอร์ทมุนท์

เขาเลิกเล่นฟุตบอลอาชีพใน ค.ศ. 1981 และเริ่มอาชีพผู้ฝึกสอนฟุตบอล โดยในฤดูกาล 1982/83 กับสโมสร, 1991-93 กับสโมสร Admira Wacker Wien, 1993-95 กับ ดึนาโมเดรสเดน และ 1996-98 กับ VfB Leipzig

ใน ค.ศ. 2001-2003 เขาเป็นผู้ฝึกสอนฟุตบอลทีมชาติมอลตา และใน ค.ศ. 2004 ได้เป็นผู้ฝึกสอนฟุตบอลทีมชาติไทย แต่ถูกปลดเมื่อทำทีมไปได้เพียง 5 เดือนเท่านั้น
# ชาญวิทย์ ผลชีวิน
ชาญวิทย์ ผลชีวิน  หรือ โค้ชหรั่ง เป็นอุปนายกสมาคมกีฬาฟุตบอลแห่งประเทศไทย ในพระบรมราชูปถัมภ์ สมาชิกวุฒิสภาไทย ชุดที่ 12 กรรมการและเลขานุการในคณะกรรมการจัดทำยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์ อดีตรองอธิบดีกรมพลศึกษา อดีตหัวหน้าผู้ฝึกสอนฟุตบอลทีมชาติไทย ในช่วงปี 2547-2550 โดยรับตำแหน่งต่อจาก ซีคฟรีท เฮ็ลท์ เมื่อ พ.ศ. 2547 โดยก่อนหน้านั้นในปี พ.ศ. 2536, พ.ศ. 2537 เคยพาทีมสโมสรธนาคารกสิกรไทย คว้าแชมป์ฟุตบอลเอเชียนแชมเปียนส์คัพ (ฟุตบอลสโมสรชิงแชมป์เอเชีย) สองสมัยติดต่อกัน และพาทีมเยาวชน 17 ปีของไทย ไปเล่นฟุตบอลเยาวชนโลกเป็นครั้งแรกที่อียิปต์ ในปี พ.ศ. 2540

ชาญวิทย์สามารถนำทีมชาติไทย ชุดเยาวชนอายุไม่เกิน 23 ปี คว้าแชมป์กีฬาซีเกมส์ ที่ประเทศฟิลิปปินส์ในปี พ.ศ. 2548 และคว้าแชมป์ฟุตบอล 4 เส้าอกรีแบงก์คัพ ที่เวียดนามในปี พ.ศ. 2549 พาทีมชาติไทยชุดเยาวชนอายุไม่เกิน 23 ปี ผ่านเข้าสู่รอบ 8 ทีมสุดท้าย ฟุตบอลเอเชียนเกมส์ครั้งที่ 15 ที่ประเทศกาตาร์ ก่อนแพ้ทีมชาติกาตาร์ 0-3 ต่อมาในปีเดียวกัน พาทีมชาติไทยชุดใหญ่ คว้าแชมป์ฟุตบอลชิงถ้วยพระราชทานคิงส์คัพ 2006 โดยในนัดชิงชนะเลิศ สามารถเอาชนะทีมชาติเวียดนาม 3-1ข่าวการซื้อตัวจากหนังสือพิมพ์คมชัดลึก 

ชาญวิทย์ ผลชีวิน สำเร็จการศึกษาระดับปริญญาเอก สาขารัฐประศาสนศาสตร์ จากมหาวิทยาลัยศรีปทุม

ต่อมาในปี พ.ศ. 2558 เขาได้รับแต่งตั้งเป็นสมาชิกสภาขับเคลื่อนการปฏิรูปประเทศ ประกาศสำนักนายกรัฐมนตรี เรื่อง แต่งตั้งสมาชิกสภาขับเคลื่อนการปฏิรูปประเทศ เล่ม 132 ตอน 239 ง พิเศษ หน้า 3 5 ตุลาคม 2558 

 เกียรติประวัติ 
หัวหน้าผู้ฝึกสอน
สโมสร

ธนาคารกสิกรไทย
เอเอฟซีแชมเปียนส์ลีก 16px ชนะเลิศ : 1994,1995
ไทยพรีเมียร์ลีก (Kor Royal Cup) 16px ชนะเลิศ : 1991, 1992, 1993, 1995, 2000
ควีนส์คัพ 16px ชนะเลิศ : 1994, 1995, 1996, 1997
อัฟโร-เอเชียนคลับแชมเปียนชิพ 16px ชนะเลิศ : 1994
ไทยเอฟเอคัพ16px ชนะเลิศ : 1999

 ทีมชาติไทย 

ฟุตบอลชิงแชมป์แห่งชาติอาเซียน รองชนะเลิศ : 2007 
เอเอฟซี U-17 แชมเปียนชิพ U-17 ฟุตบอลโลก รอบคัดเลือก : 1997 
เอเอฟเอฟ U-20 ยอร์ทแชมเปียนชิพ 16px ชนะเลิศ : 2002 
ซีเกมส์ ไฟล์:Med 1.png ชนะเลิศ : 2005
คิงส์คัพ (ประเทศไทย) 16px ชนะเลิศ : 2006, 2007

 เกียรติประวัติส่วนบุคคล 
ผู้จัดการทีมยอดเยี่ยมของเอเชียประจำปี : 1994

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๓, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๘, เล่ม ๑๓๒ ตอนที่ ๓๑ ข หน้า ๑๙, ๔ ธันวาคม ๒๕๕๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๐ , เล่ม ๑๓๔ ตอนที่ ๔๘ ข หน้า ๔, ๒๘ กันยายน ๒๕๖๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๔ ตอนที่ ๔๘ ข หน้า ๑๙๓, ๒๕ มิถุนายน ๒๕๕๐
# ระบบส่งสัญญาณมัลติมีเดียความละเอียดสูง
ระบบส่งสัญญาณมัลติมีเดียความละเอียดสูง หรือ HDMI - High-Definition Multimedia Interface เป็นมาตรฐานการเชื่อมต่อในการส่งสัญญาณภาพวีดิทัศน์ความละเอียดสูงทั้งแบบไม่ถูกบีบอัด (Uncompressed) และถูกบีบอัด หรือส่งเสียงดิจิทัลแบบไม่ถูกบีบอัดจากอุปกรณ์ต้นกำเนิดออกสู่เครื่องใช้ไฟฟ้าปลายทาง เช่น การส่งภาพไปยังจอคอมพิวเตอร์ โทรทัศน์ระบบดิจิทัล หรืออุปกรณ์ระบบเสียงดิจิทัล HDMI เป็นระบบการส่งภาพและเสียงแบบดิจิทัลที่มาแทนระบบการส่งภาพและเสียงแบบแอนะล็อก เช่น หัวต่ออาร์ซีเอ

 ประวัติ 
ระบบส่งสัญญาณมัลติมีเดียความละเอียดสูงถูกคิดค้นโดยการร่วมมือของฟิลิปส์, ทอมสัน (อาร์ซีเอ), โซนี่, ฮิตาชิ, พานาโซนิค, โตชิบา และซิลิคอนอิมเมจ เปิดตัวเมื่อวันที่ 22 มิถุนายน พ.ศ. 2549

พอร์ตจะรองรับระบบตรวจสอบและป้องกันข้อมูลที่เรียกว่า การคุ้มครองเนื้อหาดิจิทัลที่มีอัตราการส่งถ่ายข้อมูลกว้าง (HDCP) ที่มีข้อมูลจำเพาะรุ่น 1.10 ซึ่งจะใช้เพื่อตรวจสอบมาตรฐานของอุปกรณ์การแสดงผลที่ใช้

 ประเภทของสาย HDMI 
 Standard HDMI Cable รองรับปริมาณข้อมูลในการส่งสัญญาณภาพที่ 1080i และ 720p ได้อย่างราบรื่น เหมาะกับการใช้งานกับกล่องเคเบิลทีวีและกล่องดาวเทียม
 Standard HDMI Cable with Ethernet ความสามารถเหมือนสาย Standard แต่เพิ่มช่องอีเทอร์เน็ตด้วย
 Standard Automotive HDMI Cable ความสามารถเหมือนสาย Standard แต่เพิ่มเติมการทดสอบมากขึ้นเพราะสายต้องนำไปใช้ในรถยนต์ซึ่งมีการส่งสัญญาณสูงกว่าการใช้ในบ้าน
 High Speed HDMI Cable รองรับปริมาณข้อมูลในการส่งสัญญาณภาพได้มากกว่าที่ 1080p ขึ้นไป และรองรับการส่งสัญญาณภาพแบบ 3 มิติ 4K และ Deep Color
 High Speed HDMI Cable with Ethernet ความสามารถเหมือนสาย High Speed แต่เพิ่มช่องอีเทอร์เน็ตเข้ามา

 จุดเด่นของ HDMI 
 มีความบกพร่องของสัญญาณน้อยที่สุด (Lossless)
 นำสัญญาณทั้งหมดมาไว้ในสายเพียงสายเดียว จึงนับว่าเป็นมาตรฐานที่ง่าย และสะดวก
 สามารถปรับระบบต่าง ๆ โดยอัตโนมัติให้เหมาะสมกับสื่อชนิดที่คุณชม/ฟัง
 รองรับการทำงานกับคอมพิวเตอร์ ทำให้สามารถแสดงผลจากคอมพิวเตอร์สู่ระบบ HDTV ได้ ผ่านพอร์ท DVI..
 เพิ่มความสะดวกสบายให้แก่ผู้บริโภคเพื่อให้ได้รับความบันเทิง
 สามารถรส่งผ่านข้อมูลทั้งภาพวิดีโอและเสียงที่คุณภาพระดับ High-Definition
 มีความเร็วในการส่งสัญญาณข้อมูลภาพอยู่ที่ 165 เมกะเฮิรตซ์ ซึ่งจะสามารถรองรับสัญญาณภาพแบบ  High-Definition ที่ความละเอียดสูงถึง 1080p ที่ 60 เฮิรตซ์ ได้
 รองรับระบบเสียงแบบ 8 Channel และรองรับ One Bit Audio ซึ่งเป็นรูปแบบที่ใช้ใน Super Audio CD
# สาคร ยังเขียวสด
อาจารย์ สาคร ยังเขียวสด (พ.ศ. 2465ประวัติอาจารย์สาคร ยังเขียวสด - 21 พฤษภาคม พ.ศ. 2550) เป็นศิลปินไทย ทางด้านนาฏกรรม การแสดงหุ่นละครเล็ก ผู้ก่อตั้งนาฏยศาลาหุ่นละครเล็ก และคณะโจหลุยส์ 

ประวัติ
ครูสาคร ยังเขียวสด (โจหลุยส์) เกิดเมื่อวันเสาร์ เดือนสาม ปีจอ ตรงกับปีพ.ศ. ๒๔๖๕ เกิด ในเรือละครขณะเดินทางไปแสดงละครเล็กกับคณะละครของครูแกร ย่าปลั่งภรรยาของครูแกรจึงตั้งชื่อให้ว่า สุดสาคร เพราะขณะนั้นหุ่นละครเล็กของครูแกรกำลังจะแสดงเรื่อง พระอภัยมณี ต่อมาจึงเปลี่ยนเป็น สาคร เมื่อช่วงยังเป็นเด็กเล็กอยู่นั้น เจ็บป่วยบ่อยคราวหนึ่งเจ็บหนักบิดา มารดา จึงนำไปยกให้เป็นลูกพระที่วัดจางวางดิษฐ์ พระท่านตั้งชื่อเล่นให้ว่าหลิวเป็นการแก้เคล็ด เด็กชายหลิวจึงเติบโตคลุกคลีอยู่ในคณะหุ่นของครูแกร ทำให้ซึบซาบการเชิดหุ่นละครเล็กมาตั้งแต่ครั้งนั้น 

เมื่อเติบโตขึ้นได้ฝึกหัดการแสดงหลายอย่าง ทั้งโขน ละคร ลิเก ครั้นย่างเข้าสู่วัยรุ่นก็ยังเคยได้เชิดหุ่นละครเล็กอยู่บ้างเป็นครั้งคราว ซึ่งขณะนั้นครูแกรเสียชีวิตแล้ว คงมีนางหยิบเป็นผู้ดูแลคณะ ต่อมาเมื่อได้ออกแสดงลิเกอยู่บ่อยๆมักนิยมแสดงในบทบาทของตัวตลก จึงมีคนเรียกชื่อเพื้ยนจากหลิวเป็นหลุยส์ จนกลายเป็นโจหลุยส์ในที่สุด 

ในช่วงเวลาต่อมานางหยิบได้นำหุ่นละครเล็กของครูแกรที่มีอยู่ประมาณ ๓๐ ตัว มามอบไว้ให้กับครูสาคร เมื่อรับมาแล้วก็มิได้ดำเนินการกับหุ่นชุดนี้แต่อย่างใดเนื่องจากหุ่นชำรุด ทรุดโทรมมาก ต่อมาจึงได้มอบให้กับเมืองโบราณ จังหวัดสมุทรปราการ ครูสาครได้สร้างหุ่นฤๅษีขึ้นไว้บูชาเพื่อระลึกถึงเท่านั้นจนเมื่อปีพ.ศ. ๒๕๒๘ทางการ ท่องเที่ยวแห่งประเทศไทย ได้ให้ครูสาครสร้างหุ่นและเปิดการแสดงขึ้นอีกครั้ง นับเป็นจุดเริ่มต้นของการอนุรักษ์และเผยแพร่ศิลปะการแสดงหุ่นละครเล็กหลัง จากห่างหายไปจากสังคมไทยเกือบ ๕๐ ปี 

ครูสาคร ยังเขียวสด ได้รับการยกย่องเชิดชูเกียรติเป็นศิลปินแห่งชาติ ปีพ.ศ. ๒๕๓๙ สาขา ศิลปะการแสดงหุ่นละครเล็ก ท่านได้สร้างผลงานต่างๆไว้มากมายรวมถึงการก่อตั้งโรงละครโจหลุยส์ เธียร์เตอร์ที่ปัจจุบันได้เปลี่ยนชื่อมาเป็น โรงละครนาฏยศาลา หุ่นละครเล็ก
อาจารย์สาครได้รับยกย่องประกาศเกียรติคุณเป็นศิลปินแห่งชาติ สาขาศิลปะการแสดง (ละครเล็ก) ประจำปีพุทธศักราช ๒๕๓๙
อาจารย์สาคร ยังเขียวสด เสียชีวิตเมื่อวันที่ ๒๑ พฤษภาคม พ.ศ. ๒๕๕๐ ด้วยอาการน้ำท่วมปอด สิริรวมอายุได้ ๘๕ ปี

 รางวัล  
อาจารย์สาครได้รับยกย่องประกาศเกียรติคุณเป็นศิลปินแห่งชาติ สาขาศิลปะการแสดง (ละครเล็ก) ประจำปีพุทธศักราช ๒๕๓๙

 แหล่งข้อมูลอื่น 
หุ่นละครเล็ก
# พิลส์เนอร์
พิลส์เนอร์ (Pilsner) หรือบางครั้งย่อว่า พิลส์ (Pils) หรือ พิลเซิน (Pilsen) เป็นเบียร์ลาเกอร์ชนิดหนึ่ง มีต้นกำเนิดจากเมืองเปิลแซ็ญในโบฮีเมียตะวันตก (ปัจจุบันอยู่ในประเทศเช็กเกีย) พิลส์เนอร์เป็นเบียร์มีสีอ่อนรสจืด มีเปอร์เซ็นต์แอลกอฮอล์ต่ำร้อยละ  3.4 – 4.9
# เบียร์ข้าวสาลี
เบียร์ข้าวสาลี  เป็นเบียร์ Weizen หรือ Weißbier เป็นเบียร์ข้าวสาลีของเยอรมนีตอนใต้หรือ บาวาเรีย ต้นตำรับเบียร์ข้าวสาลีนี้ถูกหมักตามการหมักเบียร์ความร้อนสูง และยังใช้ข้าวสาลีมอลต์อย่างน้อย 55% เป็นวัตถุดิบนอกเหนือจากข้าวบาร์เลย์มอลต์ยีสต์ที่ใช้ผลิตเอสเทอร์ ส่วนมาก ทำให้เกิดรสและกลิ่น ผลไม้ บ้างก็คล้ายกับกล้วยและกานพลู แสดงให้เห็นว่าเบียร์เบลเยียมสีขาว และเบียร์ weizen (ข้าวสาลี) เยอรมันมีความคล้ายคลึงกัน มีความแตกต่างที่ชัดเจนน้อย Hop ใช้ในเบียร์ weizen ซึ่งทำให้ สชาติขมน้อยลงและไม่มีสมุนไพรจะถูกเพิ่มนอกจากนี้ข้าวสาลีในเบียร์ขาวไม่ได้ malted

 ประเภท 
เบียร์ weizen มี 4 ประเภท:

 Hefeweizen: บลอนด์กับยีสต์ที่ไม่มีการกรองตัวอย่างเช่น Paulaner Hefe-Weißbier, Franziskaner Hefe-Weissbier, Weihenstephaner Hefeweissbier และ Hoepfner
 Dunkelweizen: สีมืดไม่มีการกรอง
 Kristallweizen: สีบลอนด์, กรองเช่น Weihenstephaner Kristall และ เบียร์วาซคริสตัลประเภทเบียร์: Edelweissbrauerei Farny
 Weizenbock: เบียร์แร่งเป็นพิเศษ (ประมาณ 8 เปอร์เซ็นต์) ตัวอย่างเช่น Schneider Hopfen-Weisse (blond) และ Schneider Aventinus (สีเข้มเกือบดำ)

เบียร์ Weizen โดยเฉพาะอย่างยิ่ง hefeweizenvariant เป็นเบียร์ที่ได้รับความนิยมที่มีการแพร่กระจายไปทั่วเยอรมนี ใน เนเธอร์แลนด์ออสเตรียออสเตรีย สาธารณรัฐเช็ก ประเทศสแกนดิเนเวีย และอเมริกาเหนือ นอกจากนี้ยังมีโรงเบียร์หลายแห่งที่ผลิตเบียร์ Weizenเบียร์ ที่มีกลิ่นหอมคล้ายกลิ่นผลไม้รวม  ที่เกิดจากมอลต์ และ ข้าวสาลี รสชาติ กลมกล่อม สีทองใส มีฟองพุ่งออกมาตลอดเวลา
# เบียร์ดำ
เบียร์ดำ หรือ ดาร์กเบียร์  หรือ ดุงเคลส เบียร์  คือเบียร์ที่มีสีน้ำตาลเข้มจนดำ หรือมีสีคล้ายน้ำโคล่าเพราะใช้มอลต์ที่คั่วจนเกรียมให้กลิ่นหอมเป็นรสนำ 

เบียร์ดำมีต้นกำเนิดจากหมู่บ้านบาวาเรียในประเทศเยอรมนี
# ชื่อโดเมน
ชื่อโดเมน  หมายถึง ชื่อที่ใช้ระบุลงในคอมพิวเตอร์ (เช่น เป็นส่วนหนึ่งของที่อยู่เว็บไซต์ หรืออีเมลแอดเดรส) เพื่อไปค้นหาในระบบโดเมนเนม เพื่อระบุถึงเลขที่อยู่ไอพี ของชื่อนั้น ๆ เป็นชื่อที่ผู้จดทะเบียนระบุเว็บไซต์ของตน บางครั้งอาจใช้ "ที่อยู่เว็บไซต์" แทนได้ 

ชื่อโดเมนเป็นชื่อที่ตั้งขึ้นเพื่อให้ง่ายต่อการจดจำ เนื่องจากไอพีแอดเดรสนั้นจดจำได้ยากกว่า และเมื่อการเปลี่ยนแปลงไอพีแอดเดรส ผู้ใช้ไม่จำเป็นต้องรับรู้หรือจดจำไอพีแอดเดรสใหม่ ยังคงใช้โดเมนเนมเดิมได้ต่อไป 

อักขระที่จะใช้ในการตั้งชื่อโดเมนเนม ได้แก่ ตัวอักษรภาษาอังกฤษ ตัวเลข และ "-" (ยัติภังค์) คั่นด้วย "." (มหัพภาค) โดยปกติ จะขึ้นต้นด้วยตัวอักษร และลงท้ายด้วยตัวอักษรหรือตัวเลข ตัวอักษรตัวใหญ่เล็กถือว่าเหมือนกัน มีความยาวของซับโดเมนแต่ละส่วนตั้งแต่ 1 ถึง 63 ออกเตต (8 บิต)  และความยาวทั้งหมดของโดเมนเนม รวมเครื่องหมายจุดคั่นไม่เกิน 253 ตัวอักษร (แอสกี), Domain names--Implementation and specification, P. Mockapetris (Nov 1987)

1 ไอพีแอดเดรส สามารถใช้โดเมนเนมได้มากกว่า 1 โดเมนเนม และหลาย ๆ โดเมนเนมอาจจะใช้ไอพีแอดเดรสเดียวกันได้

 ตัวอย่าง 
ตัวอย่างต่อไปนี้ แสดงถึงความแตกต่างระหว่าง ยูอาร์แอล (URL) โดเมนเนม และ ซับโดเมน 
ยูอาร์แอล: https://www.example.com/
ชื่อโดเมน: example.com 
ซับโดเมน : subdomain.example.com

โดยทั่วไปมักจะแปลงกลับไปมาได้ 1 ไอพีแอดเดรสมักหมายถึง 1 ชื่อเซิร์ฟเวอร์ แต่ปัจจุบัน ความสนใจในเรื่องเว็บ ทำให้จำนวนเว็บไซต์มีมากกว่าเซิร์ฟเวอร์ โพรโทคอล HTTP จึงระบุว่าไคลเอนต์จะเป็นผู้บอกเซิร์ฟเวอร์ว่าชื่อใดที่ต้องการใช้ วิธีนี้ 1 เซิร์ฟเวอร์ที่ใช้ 1 ไอพีแอดเดรสจะใช้โดเมนเนมได้หลายชื่อ 

ยกตัวอย่าง เซิร์ฟเวอร์ที่มีไอพี 192.0.34.166 อาจจะใช้งานโดเมนเนมเหล่านี้ได้:
example1.com
example2.net
example3.org 

เมื่อมีคำร้องขอ ข้อมูลที่เกี่ยวข้องกับชื่อโฮสต์ก็จะถูกร้องขอเช่นกัน เพื่อส่งไปยังผู้ใช้

 การจดทะเบียนชื่อโดเมน 
แบ่งออกเป็น 2 ประเภท คือ

 การจดทะเบียนโดเมนระดับบนสุดตามหมวด เช่น .com, .net, .org เป็นต้น
 การจดทะเบียนโดเมนระดับบนสุดตามรหัสประเทศ เช่น .th สำหรับประเทศไทย

 หลักที่ใช้ในการตั้งชื่อโดเมน 
 ความยาวของชื่อโดเมนตั้งได้ไม่เกิน 63 ตัวอักษร (8 บิต)
 สามารถใช้ตัวอักษรภาษาอังกฤษผสมกับตัวเลข หรือเครื่องหมายขีด (-) ได้
 ตัวอักษรภาษาอังกฤษ ใช้ตัวเล็กหรือตัวใหญ่ก็ได้
 ห้ามใช้เครื่องหมายขีด (-) นำหน้าชื่อโดเมน
 ห้ามเว้นวรรคในชื่อโดเมน
# ฟุตบอลทีมชาติอิหร่าน
ฟุตบอลทีมชาติอิหร่าน  ทางฟีฟ่ายอมรับในฐานะ ไออาร์อิหร่าน (IR Iran) เป็นทีมฟุตบอลประจำชาติอิหร่านที่ลงแข่งขันมาตั้งแต่ ค.ศ. 1941 บริหารโดยสหพันธ์ฟุตบอลอิหร่าน (FFIRI) และอยู่ภายใต้การบริหารของฟีฟ่าที่ทำหน้าที่ดูแลฟุตบอลทั่วโลก และเอเอฟซีที่ทำหน้าที่ดูแลฟุตบอลในทวีปเอเชีย สนามเหย้าของทีมชาติคือสนามกีฬาอะซาดีในเตหะราน

อิหร่านเคยชนะเลิศเอเชียนคัพสามสมัยในปี 1968, 1972 และ 1976 ในขณะที่ผลงานที่ดีที่สุดในการแข่งขันกีฬาโอลิมปิกคือการเข้าถึงรอบก่อนรองชนะเลิศในโอลิมปิกฤดูร้อน 1976 ที่มอนทรีออล สำหรับในการแข่งขันฟุตบอลโลก อิหร่านเคยเข้าร่วมการแข่งขันรอบสุดท้ายทั้งหมด 6 ครั้ง (1978, 1998, 2006, 2014, 2018 และ 2022) แต่พวกเขากลับไม่เคยผ่านเข้าสู่รอบแพ้คัดออกได้เลยแม้แต่ครั้งเดียว พวกเขาชนะคู่แข่งขันในฟุตบอลโลกเพียงสามครั้งในการพบกับสหรัฐเมื่อปี 1998, โมร็อกโกเมื่อปี 2018 และเวลส์เมื่อปี 2022 อิหร่านเคยเป็นทีมชาติที่มีอันดับสูงสุดในเอเชียระหว่างเดือนธันวาคม ค.ศ. 2014 ถึงเดือนพฤษภาคม ค.ศ. 2018

 ผลงาน 
 ฟุตบอลโลก 
สถิติในฟุตบอลโลกสถิติในรอบคัดเลือกปีรอบอันดับแข่งชนะเสมอแพ้ได้เสียผู้เล่นผู้จัดการแข่งชนะเสมอแพ้ได้เสีย 1930ไม่ใช่สมาชิกฟีฟ่าไม่มีการคัดเลือก 1934ไม่ใช่สมาชิกฟีฟ่า 1938 1950ไม่ได้เข้าร่วมไม่ได้เข้าร่วม 1954 1958 1962 1966 1970 1974ไม่ผ่านรอบคัดเลือก851296 1978รอบแรกอันดับที่ 14301228ผู้เล่นMohajerani121020203 1982ถอนตัวถอนตัว 1986ไม่ได้คัดเลือกไม่ได้คัดเลือก 1990ไม่ผ่านรอบคัดเลือก6501125 1994115332313 1998รอบแบ่งกลุ่มอันดับที่ 20310224ผู้เล่นTalebi178635717 2002ไม่ผ่านรอบคัดเลือก14932369 2006รอบแบ่งกลุ่มอันดับที่ 25301226ผู้เล่นIvanković12912297 2010ไม่ผ่านรอบคัดเลือก14581159 2014รอบแบ่งกลุ่มอันดับที่ 28301214ผู้เล่นไกรอช16 10 4 2 30 7 2018อันดับที่ 18311122ผู้เล่น181260365 2022อันดับที่ 26310247ผู้เล่น181413498 2026รอแข่งขันรอแข่งขันรวมทั้งหมดรอบแรก/รอบแบ่งกลุ่ม6/221834111331——14692351931689
สถิติของอิหร่านในฟุตบอลโลกนัดแรก 3–0  (3 มิถุนายน 1978; เมนโดซา อาร์เจนตินา)ชนะสูงสุด 0–2  (25 พฤศจิกายน 2022; อัรร็อยยาน กาตาร์)แพ้สูงสุด 6–2  (21 พฤศจิกายน 2022; อัรร็อยยาน กาตาร์)ประตูที่เร็วที่สุดYahya Golmohammadi ยิงนาทีที่ 36พบ  (11 มิถุนายน 2006; เนือร์นแบร์ค เยอรมนี)ประตูที่ช้าที่สุดMehdi Taremi ยิงนาทีที่ 90+13พบ  (21 พฤศจิกายน 2022; อัรร็อยยาน กาตาร์)

 เอเชียนคัพ 
 1956 - ไม่ได้เข้าร่วม
 1960 - รอบแรก
 1964 - ไม่ได้เข้าร่วม
 1968 - ชนะเลิศ
 1972 - ชนะเลิศ
 1976 - ชนะเลิศ
 1980 - อันดับสาม
 1984 - อันดับสี่
 1988 - อันดับสาม
 1992 - รอบแรก
 1996 - อันดับสาม
 2000 - รอบก่อนรองชนะเลิศ
 2004 - อันดับสาม
 2007 - รอบก่อนรองชนะเลิศ
 2011 - รอบก่อนรองชนะเลิศ
 2015 - รอบก่อนรองชนะเลิศ
 2019 - รอบรองชนะเลิศ
 2023 - รอบรองชนะเลิศ

 อดีตผู้เล่นคนสำคัญ 
 อาลี ดาอี
 ยาย่า กอลโมฮามาดี
 โซห์รับ บัคเตียริซาเดห์
 เมฮร์ดอด พูลอดี
# เอเชียนคัพ 1972
เอเชียนคัพ 1972 เป็นการแข่งขันเอเชียนคัพ ครั้งที่ 5 ซึ่งเป็นการแข่งขันฟุตบอลชายระหว่างทีมชาติชิงแชมป์เอเชียที่จัดขึ้นทุกสี่ปี จัดโดยสมาพันธ์ฟุตบอลแห่งเอเชีย (เอเอฟซี) ครั้งนี้จัดขึ้นในประเทศไทย ระหว่างวันที่ 7 พฤษภาคม ถึง 19 พฤษภาคม ค.ศ. 1972 โดยอิหร่าน คือผู้ชนะการแข่งขันหลังเอาชนะเกาหลีใต้ 1–2 ที่สนามกีฬาแห่งชาติศุภชลาศัย เขตปทุมวัน กรุงเทพมหานคร

การคัดเลือก

 ผ่านเข้ารอบทันทีเนื่องจากเป็นเจ้าภาพ
 ผ่านเข้ารอบทันทีเนื่องจากเป็นแชมป์เก่า

โดย 4 ทีมที่ผ่านรอบคัดเลือกได้แก่:
 สาธารณรัฐเขมร

 เกาหลีใต้

การแข่งขันเพื่อจัดกลุ่ม

 ผู้ชนะจะถูกจัดให้อยู่ต่างกลุ่มกัน

รอบแบ่งกลุ่ม
กลุ่ม เอ
　แข่งชนะเสมอแพ้ได้เสียแต้ม20px อิหร่าน2200624  ไทย201134120px อิรัก2011141

กลุ่ม บี
　แข่งชนะเสมอแพ้ได้เสียแต้ม  เกาหลีใต้2101532  สาธารณรัฐเขมร2101542  คูเวต2101252

รอบน๊อกเอาท์

รอบรองชนะเลิศ

 รอบชิงอันดับ 3 

รอบชิงชนะเลิศ

ทีมที่ยิงประตูสูงสุด

12 ประตู:
 

8 ประตู:
 

7 ประตู:
 

6 ประตู:
 

4 ประตู:
 

1 ประตู:
 

แหล่งข้อมูลอื่น
Details at RSSSF
# พิภพแบลีย์
พิภพแบลีย์  คือ พิภพอวกาศ พิภพหนึ่งในนิยายวิทยาศาสตร์ชุดนักสืบหุ่นยนต์ของไอแซค อสิมอฟ ต่อมาพิภพนี้รู้จักกันในชื่อ คอมพอแรลลอน

พิภพแบลีย์ถูกตั้งชื่อตามนักสืบอีไลจาห์ แบลีย์เพื่อเป็นเกียรติที่เขาเป็นผู้ริเริ่มการบุกเบิกอาณานิคมระลอกที่สองในดาวดวงอื่น และยังเป็นผู้มีชื่อเสียงจากการคลี่คลายคดีระหว่างดาวดวงครั้งประวัติศาสตร์หลายครั้ง เรื่องราวของเขายังถูกนำมาสร้างเป็นภาพยนตร์เกี่ยวกับความสัมพันธ์ของเขากับแกลเดีย เดลแมร์ (ซึ่งเนื้อหาออกจะเกินจริงอยู่บ้าง) ถ่ายทอดทางวีดิทัศน์ระหว่างดาวอาณานิคม

ประชากรที่อาศัยในพิภพแบลีย์มีจำนวนมากถึงขนาดต้องสร้างเมืองอยู่ใต้ดินและอาศัยอยู่อย่างแออัด 
พิภพแบลีย์เป็นโลกใบแรกที่มนุษยชาติแห่งสากลจักรวาลถือกำเนิด จึงได้รับการยกย่องว่าเป็นดินแดนศักดิ์สิทธิ์  ซึ่งต่อมาเมื่อโลกแม่ได้ล่มสลายลงเพราะเกิดปฏิกิริยานิวเคลียร์จากฝีมือมนุษย์  โลกเริ่มถูกหลงลืม และพิภพแบลีย์ จึงเป็นเสมือนพิภพแม่ของสากลจักรวาล
# ดานีล โอลิวาว์
ห. ดานีล โอลิวาว์  เป็นตัวละครที่สร้างสรรขึ้นโดยไอแซค อสิมอฟ   ดานีลมีบทบาทที่สำคัญอย่างมากในนวนิยายวิทยาศาสตร์ชุด นักสืบหุ่นยนต์ อีกทั้งภายหลังยังมีบทบาททั้งเป็นตัวเดินเรื่อง และถูกอ้างถึงในชุด สถาบันสถาปนา   

ดานีล โอลิวาว์ เป็นหุ่นมนุษย์สมองโปสิตรอนที่มีลักษณะ รูปร่าง หน้าตา ภายนอกคล้ายคลึงมนุษย์   ห.ดานีล ปรากฏตัวครั้งแรกในเรื่อง นครโลหะ ดานีล เป็นผลงานชิ้นเอกที่ถูกสร้างขึ้นด้วยความร่วมมือดร.ฮาน ฟานโตล์ฟและ ดร.รอจ ซาร์ตัน  นับเป็นเรื่องที่บังเอิญที่ ดานีล ซึ่งถูกจำลองแบบมาจาก ดร.ซาร์ตัน  กลับต้องมาร่วมมือกับนักสืบอีไลจาห์ แบลีย์ ในการสืบสวนคดีฆาตกรรมดร.ซาร์ตันเอง 

ดานีล ยังได้ร่วมกับนักสืบอีไลจาห์ แบลีย์ ผู้เป็นทั้งครู และเพื่อนสนิท คลี่คลายคดีสำคัญที่เกี่ยวข้องกับหุ่นยนต์อีกหลายๆ คดีด้วยกัน   ซึ่งทำให้มีบทบาทร่วมกับ ห.จิสการ์ด เรเวนต์ลอฟ หุ่นยนต์พิเศษอีกตัวหนึ่งของดร.ฟานโตล์ฟ  ซึ่งต่อมามีส่วนสำคัญต่อทัศนคติ และพฤติกรรมของดานีล และมีผลทั้งในส่วนของวิวัฒนาการของหุ่นยนต์ การพลิกผันของความสัมพันธ์ระหว่างชาวโลกและชาวอวกาศ  การสร้างอาณานิคมระลอกที่สองของมนุษย์ในจักรวาล   การก่อตั้งและล่มสลายของจักรวรรดิสากลจักรวาล  อนาคตประวัติศาสตร์ และการก่อตั้งสถาบันสถาปนา